Ukraina nega muzokaraga kirishmagani ma'lum bo'ldi

Ukraina prezidenti devoni rahbarining maslahatchisi Aleksey Arestovich mamlakat Rossiya bilan muzokara qilishdan nega bosh tortganini aytdi. Bu bo'yicha u “Strana” nashriga izoh bergan.
Qayd etilishicha, Rossiya tomoni Ukrainani qanoatlantirmaydigan shartlar qo'ygan.
“Ukraina muzokara qilishdan bosh tortganini hozirgina bildim. Rossiya tomoni qo'ygan shartlar bizni qanoatlantirmaydi. Bu bizni taslim bo'lishga majburlashga urinish edi. Biz ularga bunday shartnoma Moskvaning emas, Kievning shartlari asosida tuzilishiga ishora qildik”, — degan Aleksey Arestovich.
Arestovichga, shuningdek, Rossiya qanday shartlar taklif qilgani haqidagi savol berilgan. Lekin u javob berishdan bosh tortgan va Rossiya tomonning shartlarini “juda shafqatsiz” deb atagan.
Eslatib o'tamiz, avvalroq Putinning matbuot kotibi Dmitriy Peskov Ukraina muzokaralardan bosh tortganini ta'kidlagandi. Shuningdek, Ukraina prezidenti Vladimir Zelenskiy 26 fevral kuni Frantsiya prezidenti Emmanuel Makron bilan telefon orqali suhbat qilib, urushga qarshi koalitsiya boshlanganini e'lon qilgan.